เป็นร้านที่เหมือนไปกินข้าวบ้านเพื่อน มีคุณน้ามารับออร์เดอร์ เสริฟอาหาร น้ำเปล่าบริการตัวเอง บรรยากาศสบายๆ นั่งคุยกันในหมู่เพื่อนฝูงชิวๆ มีที่นั่งทั้งในห้องแอร์มี2โซน ด้านหน้าที่เป็นร้านกาแฟ มีโต๊ะเล็กๆ 3-4โต๊ะ และห้องแอร์ใหญ่ด้านใน มีที่นั่งประมาณ 10โต๊ะค่ะ ถ้ามาหลายคน แนะนำห้องใหญ่ค่ะ นั่งสบายยยย นอกจากนี้ยังมีที่นั่งในสวนร่มรื่นค่ะ บางวันช่วงหัวค่ำมีดนตรีสดให้ฟังค่ะ 

เริ่มจากอาหาร มีให้เลือกไม่เยอะนัก แต่ครบครัน ทั้งอาหารฝรั่ง เช่น สลัด. ซุป พาสต้า และอาหารไทยๆจานเดียวพวก ข้าวผัดนู่นนี่นั่น ข้าวหน้านุ่นนี่ ผัดไข่เค็ม และอาหารพิเศษที่มีแนะนำเป็นระยะๆค่ะ โดยส่วนตัวยังลองอาหารไม่ครบทุกอย่างนะคะ แต่ชอบมักกะโรนีอบชีสมากก หอมมันรสชาติกลมกล่อมชีสยืดสุดๆค่ะ 

สำหรับอาหารจะรอนานนิดนึงนะคะ ถ้าเป็นช่วงที่มีลูกค้าหลายโต๊ะ ขอให้รอกันอย่างใจร่มๆ แนะนำให้หาหนังสือนั่งอ่านไปพลางๆค่ะ ที่นี่มีชั้นหนังสือใหญ่ให้เลือกอ่านหลากหลายประเภทเลยค่ะ ชั้นหนังสือตั้งอยู่โซนหลังค่ะ

ด้านกาแฟ และเครื่องดื่ม มีให้เลือกมากมายค่ะ หลักๆก็กาแฟรสชาติเข้มข้น นอกจากนี้ ยังมีอิตาเลียนโซดา สมูทตี้ผลไม้ ชาร้อน และกาแฟดริป คือสิ่งที่ควรลอง สำหรับคอกาแฟค่ะ

ขนมที่ไม่ควรพลาดส่วนตัวเลยค่ะ คือ อัลมอนด์โทสต์ หอม กรอบ อร่อยมากกก  แต่จริงๆทางร้านยังมีขนมอื่นเช่น เค้ก และวาฟเฟิลอีกนะคะ ใครสนใจลองสั่งมาทานได้ค่ะ